אפקה – המכללה האקדמית להנדסה בתל אביב

"אפקה - המכללה האקדמית להנדסה בתל אביב" היא מכללה אקדמית המכשירה מהנדסים לתואר ראשון (.B.Sc) ולתואר שני (.M.Sc), באישור המועצה להשכלה גבוהה. המכללה מסווגת כמכללה אקדמית מתוקצבת, בה התקציב ושכר הלימוד מסובסד על ידי המדינה. המכללה הוקמה בשנת 1996, בעקבות החלטה של שר החינוך אמנון רובינשטיין ב-1994, להרחיב את הגישה להשכלה גבוהה בישראל ולהקים את המכללות האקדמיות. כולל מכללות טכנולוגיות ברחבי הארץ, שאינן אוניברסיטאות, למטרת הכשרת כוח אדם לתעשייה, בפרט לתעשיות המחשוב, האלקטרוניקה, והביוטכנולוגיה. המכללה נוסדה בתוך קמפוס אוניברסיטת תל אביב, על בסיס "בית ספר להנדסאים שליד אוניברסיטת תל אביב" על ידי מנהל בית הספר אלחנן אילת, שהיה גם נשיאה הראשון. באותה עת בית ספר להנדסאים היה בית ספר תיכון שהתקיימה בו גם מסגרת של כיתות מקצועיות י"ג וי"ד לתואר הנדסאי. לאחר שנתיים עברה המכללה לפעול כגוף עצמאי במבנה ברחוב מבצע קדש 38 בשכונת נאות אפקה (בסוף שנת 2004 החליטה האוניברסיטה לסגור את בית ספר התיכון להנדסאים והוא עבר להרצליה ופועל מאז בשם תיכון הנדסאים הרצליה). בשנת 2001 איציק אביב הקים מסלול להנדסת תוכנה ועמד בראשה. ב-2002 מונה פרופ' מרדכי (מוטי) סוקולוב לנשיאה השני של המכללה. ב-2003 קיבלה המכללה את אישור המועצה להשכלה גבוהה להענקת תוארי BSc לבוגריה. בשנת 2006 החלו בעבודות להרחבת הקמפוס, במסגרתן נבנתה קומה נוספת בשטח 1,200 מ"ר עבור תוספת כיתות לימוד וחדרי עבודה לסגל האקדמי והמנהלי. החל משנת 2010, נפתחו במכללה מסלולים לתואר שני. בנובמבר 2014 מונה פרופ' עמי מויאל לנשיאה השלישי של המכללה. בשנת 2015 זכתה המכללה בתחרות שערכה מנהלת תחליפי הנפט במשרד ראש הממשלה לפיתוח כלי רכב חשמלי עתידני. בעשור השני של המאה ה-21 לומדים במכללה כ-3,000 סטודנטים בשבעה מסלולי לימוד לתואר ראשון: הנדסת תוכנה הנדסת חשמל ואלקטרוניקה הנדסת מכונות הנדסת תעשייה וניהול הנדסה רפואית מדעי המחשב מדעי הנתונים וחמישה מסלולי לימוד לתואר שני: הנדסה רפואית הנדסת מערכות הנדסת אנרגיה והספק מערכות תבוניות הנדסה וניהול אפקה SMART UP- תוכנית המצטיינים SMART UP היא תוכנית תלת שנתית, אליה נבחרים הסטודנטים המצטיינים ביותר במכללה החל מהשנה השנייה ללימודיהם. מטרת תוכנית ייחודית זו היא טיפוח המצוינות האישית והקבוצתית, עידוד סקרנות, יצירתיות ויזמות תוך הקפדה על מצוינות אקדמית, חשיבה מערכתית ומעורבות בתעשייה ובקהילה. AFEX- תוכנית היזמות של הסטודנטים באפקה- היחידה מסייעת לסטודנטים, המעוניינים לקדם יזמות בעלת בסיס טכנולוגי במהלך לימודיהם ולהוציאה לפועל. על ידי לימוד ויישום של עקרונות היזמות, באמצעות ליווי מקצועי וסביבה יזמית-חברתית תומכת. שכר הלימוד במכללת אפקה הוא שכר לימוד אוניברסיטאי, מסובסד. עוד מציעה מכללת אפקה מלגות סיוע, ומלגות למועמדים בעלי נתוני קבלה גבוהים. המכללה מעודדת מחקר באמצעות רשות מחקר ומרכזי מחקר הפועלים תחתיה. המרכזים המכונים "Afeka Centers", שואפים להוות מוקד ידע וייעוץ לטובת התעשייה ובתוך כך מובילים מחקרים, כנסים וימי עיון בתחומי ההתמחות שלהם. מטרת האגודה לפעול למען רווחת הסטודנטים וטובתם ולשמור על מעמדם האקדמי בתוך הקמפוס ומחוצה לו. האגודה מציעה מגוון רחב של פעילויות ושירותים לחברים בה, החל מנושאים אקדמיים וכלה במבצעים אטרקטיביים, פעילויות, מסיבות ועוד. אתר האינטרנט הרשמי של אפקה – המכללה האקדמית להנדסה בתל אביב אפקה – המכללה האקדמית להנדסה בתל אביב, ברשת החברתית אקס (טוויטר) אפקה – המכללה האקדמית להנדסה בתל אביב, ברשת החברתית אינסטגרם סרטונים בערוץ של מכללת אפקה, באתר יוטיוב Aguda-Afeka.org.il - אגודת הסטודנטים אפקה – המכללה האקדמית להנדסה בתל אביב, באתר "גיידסטאר ישראל" לפי לוח 8 - סטודנטים במוסדות להשכלה גבוהה באתר המועצה להשכלה גבוהה, נכון לשנת הלימודים ה'תש"ף (2019–2020) התקציב הרגיל של ות"ת לשנת הלימודים תשע"ג נספח 4 ליאור דטל, תקציב המכללות יגדל השנה ב-11.5%; אריאל תקבל את התקציב הגבוה ביותר, באתר TheMarker‏, 18 בינואר 2011 מיכל רוה, ‏"המיכללות הטכנולוגיות החדשות לא יפתרו המחסור בעובדי היי-טק", באתר גלובס, 21 בנובמבר 2000 היי-טק כתרבות מקורית, באתר גלובס, 22 באוקטובר 2000 נילי מנדלר, ‏רק הנועזים קופצים למים הקרים, באתר גלובס, 7 ביוני 2000 מוטי סוקולוב, מהנדסי היי-טק צריכים ללמוד גם היסטוריה ופילוסופיה, באתר הארץ, 17 בנובמבר 2010 יד ראשונה, באתר הארץ, 17 באוגוסט 2006 ליאור דטל, מכללת אפקה תפתח מסלול לתואר שני בהנדסת אנרגיה, באתר TheMarker‏, 31 במאי 2011 תואר שני בהנדסה - משימה לאומית, באתר TheMarker‏, 4 בספטמבר 2016 דפנה ברמלי, ‏לא מה שהיה פעם: הטרנדים החדשים באקדמיה מודל 2014, באתר גלובס, 20 באוקטובר 2014 הדי כהן, ‏מענק של 250 א' ש' למכללת אפקה להנדסה לפיתוח רכב חשמלי, באתר גלובס, 15 בנובמבר 2015